CELEX: 52009XX0926(02)
Language: el
Date: 2009-09-26 00:00:00
Title: Απόφαση αριθ. 580, της 2ας Ιουλίου 2009 , περί κινήσεως διαδικασίας χορήγησης άδειας αναζήτησης και έρευνας κοιτασμάτων πετρελαίου και φυσικού αερίου — πόρων υπόγειου φυσικού πλούτου, σύμφωνα με το άρθρο 2 παράγραφος 1 σημείο 3 του νόμου περί υπογείου φυσικού πλούτου, στο τεμάχιο 1-17 Ovcha Mogila, που βρίσκεται στις επαρχίες Pleven και Veliko Tarnovo, και κοινοποίηση όσον αφορά τον επικείμενο διαγωνισμό χορήγησης άδειας

26.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 232/16
            
         
      ΑΠΌΦΑΣΗ αριθ. 580
   της 2ας Ιουλίου 2009
   περί κινήσεως διαδικασίας χορήγησης άδειας αναζήτησης και έρευνας κοιτασμάτων πετρελαίου και φυσικού αερίου — πόρων υπόγειου φυσικού πλούτου, σύμφωνα με το άρθρο 2 παράγραφος 1 σημείο 3 του νόμου περί υπογείου φυσικού πλούτου, στο τεμάχιο 1-17 Ovcha Mogila, που βρίσκεται στις επαρχίες Pleven και Veliko Tarnovo, και κοινοποίηση όσον αφορά τον επικείμενο διαγωνισμό χορήγησης άδειας
   2009/C 232/08
   ΔΗΜΟΚΡΑΤΙΑ ΤΗΣ ΒΟΥΛΓΑΡΙΑΣ
   ΥΠΟΥΡΓΙΚΟ ΣΥΜΒΟΥΛΙΟ
   Δυνάμει του άρθρου 5 σημείο 2, του άρθρου 42 παράγραφος 1 σημείο 1 και του άρθρου 44 παράγραφος 3 του νόμου περί υπογείου φυσικού πλούτου, σε συνδυασμό με το άρθρο 4 παράγραφος 2 σημείο 16 του νόμου περί ενεργείας και την παράγραφο 1 σημείο 24α των συμπληρωματικών του διατάξεων,
   ΤΟ ΥΠΟΥΡΓΙΚΟ ΣΥΜΒΟΥΛΙΟ ΑΠΟΦΑΣΙΖΕΙ:
   
               1.
            
            
               Να κινήσει διαδικασία χορήγησης άδειας για αναζήτηση και έρευνα κοιτασμάτων αργού πετρελαίου και φυσικού αερίου στο τεμάχιο 1-17 Ovcha Mogila, σε έκταση επιφάνειας 260,96 τετραγωνικών χιλιομέτρων, οριοθετούμενη από τις γεωγραφικές συντεταγμένες των σημείων αριθ. 1 έως 5 σύμφωνα με το παράρτημα της παρούσας απόφασης.
            
         
               2.
            
            
               Να ανακοινώσει ότι η άδεια κατ’εφαρμογή του σημείου 1 θα χορηγηθεί με διαγωνισμό.
            
         
               3.
            
            
               Να διευκρινίσει ότι η άδεια αναζήτησης και έρευνας ισχύει για πέντε έτη από την ημερομηνία έναρξης ισχύος της σύμβασης αναζήτησης και έρευνας, με δικαίωμα παράτασης της εν λόγω περιόδου βάσει του άρθρου 31 παράγραφος 3 του νόμου περί υπογείου φυσικού πλούτου.
            
         
               4.
            
            
               Ο διαγωνισμός για την επιλογή του κατόχου της άδειας του σημείου 1 θα πραγματοποιηθεί την 150ή ημέρα μετά τη δημοσίευση της απόφασης στην Επίσημη Εφημερίδα της Ευρωπαϊκής Ένωσης, στο κτίριο του Υπουργείου Οικονομίας και Ενέργειας, οδός Triaditza, αριθ. 8, Σόφια.
            
         
               5.
            
            
               Ως προθεσμία αγοράς των τευχών δημοπράτησης καθορίζεται η 120ή ημέρα μετά τη δημοσίευση της απόφασης στην Επίσημη Εφημερίδα της Ευρωπαϊκής Ένωσης, ώρα 17:00.
            
         
               6.
            
            
               Ως προθεσμία υποβολής των αιτήσεων συμμετοχής στο διαγωνισμό καθορίζεται η 130ή ημέρα μετά τη δημοσίευση της απόφασης στην Επίσημη Εφημερίδα της Ευρωπαϊκής Ένωσης, ώρα 17:00.
            
         
               7.
            
            
               Ως προθεσμία υποβολής των προσφορών σύμφωνα με τα τεύχη δημοπράτησης καθορίζεται η 144η ημέρα μετά τη δημοσίευση της απόφασης στην Επίσημη Εφημερίδα της Ευρωπαϊκής Ένωσης, ώρα 17:00.
            
         
               8.
            
            
               Οι υποψήφιοι δεν χρειάζεται να είναι παρόντες κατά τη διαδικασία του διαγωνισμού.
            
         
               9.
            
            
               Τα τεύχη δημοπράτησης διατίθενται έναντι 500 BGN (500 βουλγαρικά λέβα). Υπάρχει δυνατότητα προμήθειας των τευχών του διαγωνισμού από το Υπουργείο Οικονομίας και Ενέργειας γραφείο 802, οδός Triaditza αριθ. 8, Σόφια, εντός του διαστήματος που ορίζεται στο σημείο 5.
            
         
               10.
            
            
               Οι υποψήφιοι του διαγωνισμού πρέπει να πληρούν τις απαιτήσεις του άρθρου 23 παράγραφος 1 του νόμου περί υπογείου φυσικού πλούτου.
            
         
               11.
            
            
               Οι προσφορές των υποψηφίων θα αξιολογηθούν με βάση τις προτάσεις για τα προγράμματα εργασίας, τους διατιθέμενους πόρους για προστασία του περιβάλλοντος και επιμόρφωση, τις συμπληρωματικές αντισταθμίσεις, τις ικανότητες διαχείρισης και την οικονομική επιφάνεια των υποψηφίων, όπως προβλέπεται στα τεύχη δημοπράτησης.
            
         
               12.
            
            
               Η εγγύηση συμμετοχής στο διαγωνισμό καθορίζεται σε 10 000 BGN (10 000 βουλγαρικά λέβα), που καταβάλλονται εντός της προθεσμίας του σημείου 6 στον τραπεζικό λογαριασμό του Υπουργείου Οικονομίας και Ενέργειας, στον αριθμό τραπεζικού λογαριασμού που εμφαίνεται στα τεύχη δημοπράτησης.
            
         
               13.
            
            
               Στην περίπτωση που η υποψηφιότητα κρίνεται απαράδεκτη, η εγγύηση επιστρέφεται εντός 14 ημερών από την ημερομηνία κατά την οποία ο υποψήφιος πληροφορήθηκε ότι δεν γίνεται δεκτός για συμμετοχή στο διαγωνισμό.
            
         
               14.
            
            
               Η εγγύηση του υποψηφίου στον οποίο κατακυρώνεται ο διαγωνισμός διατηρείται, ενώ η εγγύηση των υπολοίπων συμμετεχόντων επιστρέφεται εντός 14 ημερών μετά τη δημοσίευση της απόφασης του υπουργικού συμβουλίου, στην Εφημερίδα της Κυβερνήσεως της Δημοκρατίας της Βουλγαρίας, με την οποία χορηγείται άδεια αναζήτησης και έρευνας.
            
         
               15.
            
            
               Οι κοινοποιήσεις συμμετοχής στο διαγωνισμό και οι προτάσεις των υποψηφίων που πληρούν τους όρους του διαγωνισμού κατατίθενται στο κτίριο του Υπουργείου Οικονομίας και Ενέργειας, οδός Triaditza αριθ. 8, σύμφωνα με τις διατάξεις του άρθρου 46 του νόμου περί υπογείου φυσικού πλούτου.
            
         
               16.
            
            
               Οι προσφορές πρέπει να πληρούν τις προϋποθέσεις και απαιτήσεις των τευχών δημοπράτησης.
            
         
               17.
            
            
               Ο διαγωνισμός διενεργείται ακόμη και στην περίπτωση που γίνει δεκτός ένας μοναδικός υποψήφιος.
            
         
               18.
            
            
               Ο Υπουργός Οικονομίας και Ενέργειας εξουσιοδοτείται:
               
                           18.1.
                        
                        
                           να αποστείλει την παρούσα απόφαση προς δημοσίευση στην Επίσημη Εφημερίδα της Ευρωπαϊκής Ένωσης, στην Εφημερίδα της Κυβερνήσεως της Δημοκρατίας της Βουλγαρίας και προς ανάρτηση στο διαδικτυακό τόπο του Υπουργικού Συμβουλίου
                        
                     
                           18.2.
                        
                        
                           να οργανώσει τον διαγωνισμό.
                        
                     
         
               19.
            
            
               Ενστάσεις κατά της παρούσας απόφασης μπορούν να κατατεθούν στο Ανώτατο Διοικητικό Δικαστήριο εντός 14 ημερών μετά τη δημοσίευσή της στην Επίσημη Εφημερίδα της Ευρωπαϊκής Ένωσης,
            
         
      
         
            Ο πρωθυπουργός
         
         Sergei STANISHEV
         
      
      
         
            Πρώτο γραμματέας του υπουργικού συμβουλίου
         
         Vesselin DAKOV
         
      
      
         Βεβαιώνεται το γνήσιο του αντιγράφου,
         
            Διευθυντής του ιδιαίτερου γραφείου του πρωθυπουργού
         
         Vesselin DAKOV
         
      
   
   
      ΠΑΡΑΡΤΗΜΑ
      
         ΠΙΝΑΚΑΣ ΓΕΩΓΡΑΦΙΚΩΝ ΣΥΝΤΕΤΑΓΜΕΝΩΝ
      
      
                  1.
               
               
                  Γεωγραφικές συντεταγμένες (Σύστημα αναφοράς «1950») του τεμαχίου 1-17 Ovcha Mogila:
               
            
                  1.
               
               
                  43° 31′ 53,551″ N
               
               
                  25° 08′ 03,624″ E
               
            
                  2.
               
               
                  43° 31′ 49,230″ N
               
               
                  25° 28′ 10,182″ E
               
            
                  3.
               
               
                  43° 26′ 37,261″ N
               
               
                  25° 28′ 10,451″ E
               
            
                  4.
               
               
                  43° 26′ 41,617″ N
               
               
                  25° 08′ 05,618″ E
               
            
                  5.
               
               
                  43° 31′ 53,551″ N
               
               
                  25° 08′ 03,624″ E